దక్షిణ కొరియా
1988 లో సియోల్ వేసవి ఒలింపిక్స్ క్రీడలకు ఆతిథ్యం ఇచ్చింది. తరువాత 1996లో దక్షిణ కొరియా ఆ సంస్థ ఎకనమిక్ కో -అపరేషన్ డెవలెప్మెంట్‌ సభ్యదేశంగా మారింది. ఆసియన్ ఆర్థిక మాంద్యం దక్షిణ కొరియా ఆర్థికరంగం మీద కొంత ప్రతికూల ఫలితాలను చూపినప్పటికీ దేశం ఆర్థికాభివృద్ధి నిరంతరంగా కొనసాగింది. 2000 నాటికి అధ్యక్షుడు కిం డీఈ -జంగ్ " సన్ సైన్ పాలసీ " విధానం కారణంగా ఉత్తరకొరియా రాజధాని నగరమైన పియాంగ్‌యంగ్ లో నార్త్- సౌత్ సమ్మిట్ జరిగింది. తరువాత అదే సంవత్సరం కొరియాలో శాంతి స్థాపన మరియు స్వాతంత్ర్య స్థాపన జరగడానికి కృషిచేసినందుకు నోబుల్ పీస్ ప్రైజ్ (నోబుల్ శాంతి బహుమతి ) అందుకున్నాడు. అయినప్పటికీ ఫలితం లేని ఈ శాంతి ప్రయత్నాలు ప్రజల అంగీకారాన్ని పొందని కారణంగా 2012 అధ్యక్ష ఎన్నికలలో మునుపటి సియోల్ మేయర్ కంసర్వేటివ్ పార్టీ సభ్యుడు పార్క్ గియన్-హే అధ్యక్షుడుగా ఎన్నికయ్యాడు.
కొరియా యుద్ధం
దక్షిణ కొరియాను కవ్వించే దాడి ముసుగులో, ఉత్తర కొరియా ఆర్మీ (KPA) 25 జూన్ 1950, ఆదివారం సాయంత్రం శతఘ్నుల బలంతో 38వ అక్షాంశాన్ని అతిక్రమించింది. "బందిపోటు దేశద్రోహి సైంగ్‌మాన్ రీ" పాలనలోని రిపబ్లిక్ ఆఫ్ కొరియా ఆర్మీ (ROK ఆర్మీ) దళాలు మొదట సరిహద్దును అతిక్రమించాయని KPA పేర్కొంది, తాము రీని పట్టుకొని, ఉరితీస్తామని ప్రకటించింది. చిన్న యుద్ధాలతో ఉభయ కొరియా సైన్యాలు నిరంతరం ఉద్రిక్తతలు పెంచుకున్నాయి, రెండు దేశాల సైన్యం ఎప్పటికపప్పుడు 38వ అక్షాంశ సరిహద్దువ్యాప్తంగా ఒకరిపైఒకరు దాడులు చేసుకున్నాయి.